cyanic-selkie/wikianc huggingface dataset:
მიხეილ ლერმონტოვის ძეგლი (გროზნო)
ძეგლის ისტორია
1840 წელს გროზნოს ციხესიმაგრეში, საიდანაც სათავეს იღებს ქალაქ გროზნოს ისტორია, მიხეილ ლერმონტოვი შევიდა სამხედრო სამსახურში. ცნობილი გროზნოელის პატივსაცემად 2012 წლის ივნისში აღმართეს მისი ძეგლი. ბრინჯაოს ქანდაკება ჩეჩნეთის რესპუბლიკას საჩუქრად გადასცა ძეგლის ავტორმა ნიკოლაი ხოდოვმა.
ძეგლის საზეიმო გახსნა შედგა 2012 წლის 19 ივნისს. ძეგლის გახსნის ცერემონიალს ხელმძღვანელობდა ჩეჩნეთის რესპუბლიკის მეთაური რამზან კადიროვი და რუსეთის ფედერაციის მთავრობის თავმჯდომარე დიმიტრი მედვედევი.
სქოლიო
კატეგორია:გროზნოს ძეგლები კატეგორია:მიხეილ ლერმონტოვის ძეგლები
ბოდორნის კოშკი
ბოდორნის კოშკი — არქიტექტურული და არქეოლოგიური ძეგლი დუშეთის მუნიციპალიტეტში, მდებარეობს სოფელ ბოდორნიდან 300 მეტრის მანძილზე, მდინარე დუშეთისხევის მარცხენა ნაპირას. განეკუთვნება გვიან შუა საუკუნეებს.
1972 წელს მდინარე დუშეთისხვევის კალაპოტის დაბეტონებისას გამოვლინდა კოშკის კედელი. იმავე წელს ძეგლი გათხარა ისტორიისა და ეთნოლოგიის ინსტიტუტის ჟინვალის არქეოლოგიურმა ექსპედიციამ.
კოშკი გეგმით მრგვალია. ნაგებია რიყის ქვითა და მტკიცე დუღაბით. შემორჩენილია პირველი სართული. შესასვლელი ჩრდილოეთიდან აქვს. სამხრეთ კედელში აღმოჩნდა შეისრული თახჩები და ბუხარი იატაკის დონეზე. გამოვლინდა თიხის ჭურჭლისნატეხები, რომლებიც ინახება არქეოლოგიის კვლევის ცენტრის დუშეთის არქეოლოგიურ ბაზაში.
ტინეგი
ტინეგი (ოფიციალურად ტინეგის მუნიციპალიტეტი; Bayan ng Tineg) ― მეორე კლასის მუნიციპალიტეტი აბრის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 4 977 ადამიანს შეადგენს. მოიცავს 10 ბარანგაის.
სქოლიო
კატეგორია:აბრის მუნიციპალიტეტები
დონლის ოლქი
დონლის ოლქი (Donley County) — ოლქი აშშ-ში, ტეხასის შტატში. ადმინისტრაციული ცენტრი — ქ. კლარენდონი. შეიქმნა 1876 წელს. ოლქის ფართობია კმ². 2010 წლის აღწერის მონაცემებით, მოსახლეობა შეადგენს კაცს.
სქოლიო
კატეგორია:ტეხასის ოლქები
გელა გოდერძიშვილი
დაამთავრა საქართველოს ზოოტექნიკურ-სავეტერინარო სასწავლო-კვლვითი ინსტიტუტი. მუშაობდა ექიმ-ვეტერინარად. იყო საქართველოს რესპუბლიკის საბჭოს რწმუნებული კახეთის რეგიონში (1992). 1992-1995 წლებში იყო საქართველოს მე-3 მოწვევის პარლამენტის წევრი (საგარეჯოს მაჟორიტარი).
რესურსები ინტერნეტში
კატეგორია:დაბადებული 1 იანვარი კატეგორია:დაბადებული 1954 კატეგორია:გარდაცვლილი 25 აგვისტო კატეგორია:გარდაცვლილი 2003 კატეგორია:საქართველოს III მოწვევის პარლამენტის წევრები კატეგორია:ქართველი ვეტერინარები
ოიკოფობია
ოიკოფობია — ტერმინი ფსიქიატრიაში, რომელიც აღნიშნავს ყველაფერი მშობლიურის მიმართ ანტიპათიურ განწყობას. ის ასევე შეიძლება გამოყენებული იქნეს საკუთარი სახლის მიმართ არანორმალური შიშის (ფობიის) განმარტებისთვის. სიტყვა ნაწარმებია ბერძნული სიტყვიდან ოიკოსი, რაც ნიშნავს კომლს, სახლს ან ოჯახს და ფობიისგან რაც შიშს აღნიშნავს.
1808 წელს, ეს სიტყვა პოეტმა და ესეისტმა რობერტ საუტმა გამოიყენა სახლის მიტოვების და სამოგზაუროს წასვლის სურვილის აღწერისთვის. რობერტის მიერ ამ სიტყვის მოგზაურობით გატაცების მნიშვნელობით გამოყენება XIX საუკუნის სხვა მწერლებმაც აიტაცეს.
2004 წლის წიგნში, ბრიტანელმა კონსერვატორმა ფილოსოფოსმა როჯერ სკრუტონმა ამ სიტყვას შემდეგი მნიშვნელობა მოარგო: "მშობლიური მემკვიდრეობის უარყოფა" ის განმარტავდა, რომ ეს არის: "ეტაპი რომელსაც ახალგაზრდა ბონება ბუნებრივად გადის", მაგრამ ეს არის იმპულსი ზოგიერთი პოლიტიკური (ძირითადად მემარცხენე) იდეოლოგიისთვის, რომლებიც გამოირჩევიან ქსენოფილიით (უცხო კულტურისთვის უპირატესობის მინიჭება).
სქოლიო
კატეგორია:ფობიები
კაჭრეთის სადუღას ველის გორასამარხები
კაჭრეთის სადუღას ველის გორასამარხები — არქეოლოგიური ძეგლი მდებარეობს გურჯაანის მუნიციპალიტეტის სოფელ კაჭრეთში, მდინარე ივრის მარცხენა სანაპიროზე, სადუღას ველზე. თარიღდება ძველი წელთაღრიცხვით II ათასწლეულის დასაწყისით.
კაე-მ (ხელმძღვანელები კ. ფიცხელაური, შ. დედბარიშვილი) სადუღას ველზე გამოავლინა ორ ათეულზე მეტი გორასამარხი რომელთაგან სამი შეისწავლეს 1971, 1974, 1978 წლებში.
გორასამარხები ქვაყრილიანი და ქვამიწაყრილიანია. ყრილის ქვეშ, ცენტრალურ ნაწილში, მოთავსებული იყო აღმოსავლეთიდან დასავლეთისკენ დამხრობილი სამარხი ორმო.
ერთ-ერთი გორასამარხი (დიამეტრი 50 მეტრი, ყრილის სიმაღლე 1,5 მეტრი). მიჩნეულია დაწინაურებული პირის სამარხად. ეს არის შუა ბრინჯაოს ხანის პირველი მდიდრული სამარხი აღმოსავლეთ საქართველოში რომელმაც ჩვენამდე გაუძარცვავად მოაღწია. სამარხი ორმო (სიგრძე-6 მეტრი, სიგანე 4-4,3 მეტრი) გადახურული ყოფილა ხის ძელებით (გამოვლინდა ძეგლების მცირე ნაწილი). ორმოს ცენტრალურ ნაწილში, ხის სარეცელზე (შემორჩენილი იყო მცირე ნაშთი) აღმოჩნდა ადამიანის თავის ქალა და მარჯვენა ხელის ძვლები, მარცხენა სამარხში იყო თიხის ჭურჭელი, სპილენძის ოთხყურა, ვერტიკალური და პეპლის ფორმის, ჩამოსაკიდლად განკუთვნილი, ყურების მქონე ქვაბები; ამ უკანასკნელის, დღემდე აღმოჩენილ ქვაბებს შორის, ანალოგი არ მოიპვება; ბრინჯაოს ყუნწიანი მახვილი(უძველესია ცენტრალურ ამიერკავკასიაში მოპოვებული ამ ტიპის ცნობილ იარაღთ შორის). ყელსაბამის ნაწილები-ოქროს მძივები, მილაკები და სარდიონის მძივები, 4 შტანდარტის შემადგენელი ნაწილები: დაწნეხვით შემკული ტყავის დროშები, სარდიონის მძივები, ერთი ვერცხლის და სამი ოქროს დოლური, ოქროს მილაკები. ზანზალაკები და სალტეები, ბატკნის მთელი ჩონჩხი და მსხვილფეხა საქონლის ძვლები დიდი რაოდენობით.
თიხის ჭურჭელი- დერგი, კოჭობი, სამტუნა სასმისი, კათხა, ქილა და სხვა. დამზადებულია ქვიშის და ზოგჯერ წვრილი თეთრმინარევიანი თიხით. ზედაპირი გაპრიალებული ან კარგად მოგლუვებულია. გამომწვარია მონაცრისფროდ, შავად, მორუხო-მოყავისფროდ. შემკულია ამოკაწრულ-ამოღარულ ირიბი ჭდეებით, ირიბი ხაზებით, შეესებული წვერით ზევით ან ქვევით მიმართული სამკუთხედებით. ამოწვიფრული სადა ან გულფოსოიანი წრეებით. ორი შავპრიალა დერგის ყელის, მხარის და მუცლის დიდ ნაწილზე გამოწვის რეჟიმის სხვადასხვაობით დატანილია მრგვალი წითელი ლაქა, რომლის შუაში შავი წრეა ჩასმული.
მეორე გორსამარხი(დიამეტრი-15 მეტრი, სიმაღლე-0,8 მეტრი) განეკუთვნება ძველი წელთაღრიცხვის 2000-1800 წლებს. ყვითელ თიხნარში ჩაჭრილ სამარხ ორმოში (სიგრძე-3 მეტრი, სიგანე-2,8 მეტრი, სიგანე-1,5 მეტრი) აღმოჩნდა ადამიანის თავის ქალის ნაწილები და ბრინჯაოს ყუნწგახვრეტილი სატევარი, სარდიონის მძივები და მძივის ოქროს გარსაკრავი, წაბლისფერი შავლაქებიანი წაშლილი თიხის ჭურჭელი, რომლის ქვეშ და გარშემო მსხვილფეხა საქონლის ორი ჩონჩხი იყო-თავის ქალის გარეშე. სამარხის აღმოსვლეთ ნაწილში ორი ასიმეტრიული ორყურა დერგია ფიქსირებული, რომელთაგან ერთს მხარზე ამოღარული შვერონები შემოუყვება. დასავლეთ ნაწილში ვარდისფრად გამომწვარი ქილა აღმოჩნდა. ჩრდილო-აღმოსავლეთ და სამხრეთ-აღმოსავლეთ კუთხეებში გამოვლინდა წვრილფეხა საქონლის ძვლები და ობსიდიანის მასიური ანატკეცი.
მესამე გორასამარხში, რომელიც ძველი წელთაღრიცხვის II ათასწლეულის I ნახევარს განეკუთვნება, მიცვალებული დაკრძალული იყო გვერდზე, მოხრილი კიდურებით. სამარხში აღმოჩნდა ბრტყელყუნწიანი უქუდო სიტყვარი, რომელსაც ყუნწზე სახვრეტი აქვს, ოქროს თხელი ფირფიტისგან დამზადებული ორი ნახევარსფეროსაგან შედგენილი მოზრილი მძივი, რომელიც შიგნიდან ამოყვანილი წერტილების მწკრივით არის შემკული და ხელით ნაძერწი თიხის ექვსი ჭურჭელი:ორი დერგი, სამი ქილა და ერთი კოჭობი, ზოგიერთი შემკულია ზემოდან დაძერწილი კოპებით, ამოღარული ორფა ტეხილი ხაზითა და ამოტვიფრული გულფოსოიანი წრეებით, ერთ-ერთ ქილას მხრის გარშემო 18 მინიატურული ყური შემოუყვება.
გორსამარხებში აღმოჩენილი მასალა ინახება საქართველოს ეროვნულ მუზეუმსა და საქართველოს ეროვნულ მუზეუმის გურჯაანის ისტორიის ეთნოგრაფიულ საცავში.
ლიტერატურა
კატეგორია:გურჯაანის მუნიციპალიტეტის არქეოლოგიური ძეგლები
ზოლაქარი
ზოლაქარი (Զոլաքար) — სოფელი სომხეთში, გეღარქუნიქის პროვინციაში. მდებარეობს ზღვის დონიდან 2 000 მეტრზე. 2008 წლის მონაცემებით, მოსახლეობა 6 776 ადამიანს შეადგენდა.
რესურსები ინტერნეტში
კატეგორია:გეღარქუნიქის პროვინციის სოფლები
გერმაჩათაქი
გერმაჩათაქი (Gərməçataq) — სოფელი აზერბაიჯანში, ნახიჩევანის ავტონომიურ რესპუბლიკაში, ბაბექის რაიონში. მოსახლეობის რაოდენობა — 507 კაცი.
რესურსები ინტერნეტში
კატეგორია:ნახიჩევანის ავტონომიური რესპუბლიკის სოფლები კატეგორია:ბაბექის რაიონის სოფლები
გიოინიუქი (მრავალმნიშვნელოვანი)
გიოინიუკი შეიძლება აღნიშნავდეს:
აბანოსხევის პირველი ნამოსახლარი და სამაროვანი
აბანოსხევის პირველი ნამოსახლარი და სამაროვანი — არქეოლოგიური ძეგლი მდებარეობს სოფელ აბანოსხევიდან სამხრეთით, 100 მეტრზე, მდინარე არაგვის მარცხენა ნაპირზე.
ძეგლი მრავალფეროვანია. თარიღდება ძველი წელთაღრიცხვით V ათასწლეულის II ნახევრით.ქვედა ადრინდელი სამიწათმოქმედო კულტურის ფენა, რომელიც მიწის ზედაპირდან 2 მეტრ სიმღრმეზე გამოვლინდა, შიცავდა თიხის ჭურჭლის ნატეხებს, ობსიდიანისა და კაჟის იარაღებს, სპილენძის სადგისს და ცხოველთა ძეგლებს. მომდევნო, მტკვარ-არაქსის ხანის ნამოსახლარი ქვედასგან გამოყოფილია 1 მეტრი სისქის თიხნარით. აქ წრიულ ორმოებში აღმოჩნდა თიხის ჭურჭლის ნატეხები, ხელსაფქვავის ქვები, ცხოველთა ძვლები და ბრინჯაოს სადგისი. ნამოსახლარზე გაიწმინდა ჩვილ ბავშვთა ოთხი ორმოსამარხი. მტკვარ-არაქსის ხანის ნამოსახლარს ფარავდა ბედეური კულტურის ყორღანული სამარხი, რომელიც მიეკუთვნება ძველი წელთაღრიცხვის III ათასწლეულის დასასრულს. ყორღანის ქვატრილში გამოიკვეთა ლურჯი ქვებისაგან შედგენილი წრიული სარტყელი, ცენტრში - ორმოსამარხი.ყორღანში აღმოჩნდა არეული ძვლები, თიხის ჭურჭელი,ბრტყელ ყუნწიანი ბრინჯაოს სატევარი, ოქროს, სარდოინისა და პასტის მძივები, ქვის როდინი, ობსიდიანის ანატკეცი და წვრილფეხა საქონლის ჩონჩხი. ბედენური ყორღანის ქვაყრილის ზედაპირზე გამართუილი იყო სამარხი, რომელშიც ესვენა მოკრუნჩხული მიცვალებული.სამარხში აღმოჩნდა ყუნწიანი რკინის დანა, ბრინჯაოს ორ ფრთიანი ისრის პირი და სალესი ქვა. სამაროვანზე გაიწმინდა აგრეთვე III-IV საუკუნის ორმო, რომელიც ავსებული იყო ქვებით,სასუფრე ჭურჭლის და კრამიტის ნატეხებით.არქეოლოგიური მასალა ინხება აკც-ის დუშეთის არქეოლოგიურ ბაზასა და საქართველოს სახელმწიფო მუზეუმში.
ლიტერატურა
კატეგორია:დუშეთის მუნიციპალიტეტის არქეოლოგიური ძეგლები
ჩვენი ცხოვრება (ქართული გაზეთი)
„ჩვენი ცხოვრება“ — ქართული ყოველდღიური პოლიტიკური და ლიტერატურული გაზეთი სოციალ-დემოკრტიული (მენშევიკური) მიმართულებისა. გამოდიოდა 1906 წელს (აგვისტო–სექტემბერი) გაზეთ „ტალღის“ (1906) ნაცვლად. გამოიცა თხუთმეტი ნომერი. რედაქტორ-გამომცემელი — ვ. გადილია. ბოლშევიკური ფრაქციიდან გაზეთში თანამშრომლობდა გ. თელია. დაიხურა ადგილობრივი ხელისუფლების განკარგულებით. შემდეგ მის ნაცვლად გამოდიოდა გაზეთი „გრიგალი“.
ლიტერატურა
კატეგორია:ქართულენოვანი გაზეთები კატეგორია:1906 წლის გაზეთები
DJ Shadow
ჯოშუა პოლ დეივისი (Joshua Paul "Josh" Davis; უფრო ცნობილი, როგორც DJ Shadow დ. 29 ივნისი, 1972)   — ამერიკელი პროდიუსერი და DJ. ის ცნობილია, როგორც ინსტრუმენტალური ჰიპ-ჰოპის ერთ-ერთი ფუძემდებელი და პირველი მუსიკოსი, რომელმაც გამოუშვა მთლიანად სემპლირებული ალბომი (Endtroducing….., 1996).
ადრეული წლები
DJ Shadow-მ მუსიკალური კარიერა დაიწყო როგორც დისკ-ჟოკეიმ კალიფორნიის უნივერსიტეტის კამპუსის რადიო სადგურზე KDVS. ამ პერიოდის განმავლობაში მან მნიშვნელოვანი წვლილი შეიტანა ექსპერიმენტალური ჰიპ-ჰოპის  შექმნაში, რომელიც იმ დროს დაკავშირებული იყო ლონდონის ჩამწერ ლეიბლ Mo' Wax-სთან. მის ადრეულ სინგლებში, „In/Flux“ და „Lost and Found (S.F.L.)“, გაერთიანებული იყო ფანკის, როკის, ჰიპ-ჰოპის, ემბიენტის, ჯაზის და სოულის ელემენტები. ენდი პემბერტონმა, Mixmag-ის მუსიკალურმა რედაქტორმა, 1994 წლის ივნისში პირველად გამოიყენა ტერმინი „ტრიპ-ჰოპი“, რათა დაეხასიათებინა Shadow-ს სინგლი „In/Flux“ და მსგავსი ტრეკები, რომლებსაც იმ დროს ატრიალებდნენ ლონდონის კლუბებში. მიუხედავად იმისა, რომ რთული იყო მუსიკის კლასიფიცირება, მისი წვლილი უდავოდ მნიშვნელოვანია ალტერნატიული ჰიპ-ჰოპისთვის. მან აღნიშნა, რომ Kurtis Mantronik, Steinski და Prince Paul იყვნენ სემპლირებული მუსიკის შთაგონებები.
Endtroducing.....
Shadow's პირველი სრულფორმატიანი ნამუშევარი, Endtroducing....., გამოვიდა 1996 წლის ბოლოს. 2001 წელს Endtroducing..... შევიდა გინესის მსოფლიო რეკორდების წიგნში, როგორც „პირველი მთლიანად სემპლირებული ალბომი“. 2006 წლის ნოემბერში ჯურნალ Time-მა შეიყვანა ის სიაში „ყველა დროის“ 100 საუკეთესო ალბომი. 2014-ის ნოემბერში ავტომწარმოებელმა Chevrolet გამოიყენა სემპლი DJ Shadow-ს სიმღერიდან „Building Steam With a Grain of Salt“ თავის სარეკლამო რგოლში.
Preemptive Strike
1998 წელს Shadow-მ გამოუშვა Preemptive Strike, ადრეული სინგლების კომპილაციური ალბომი. ასევე ის იყო პროდიუსერი Unkle-ის სადებიუტო ალბომ Psyence Fiction-ის, რომელიც გამოვიდა მოგვიანებით იმავე წელს და რომლის ჩაწერაში მონაწილეობას იღებდნენ ცნობილი მუსიკოსები: ტომ იორკი (Radiohead), რიჩარდ ეშკროფტი (The Verve), Mike D (Beastie Boys), Kool G. Rap, და ჯეისონ ნიუსტედი (Metallica).
2002 წლის ივნისში გამოვიდა მეორე ალბომი The Private Press და მუსიკალური ვიდეო სიმღერაზე „Six Days“, რომლის რეჟისორი იყო ვონგ კარ-ვაი.
The Outsider
ალბომი The Outsider გამოვიდა 2006 წლის 18 სექტემბერს. ასევე გამოიცა სპეციალური CD ბოქს-სეტი, რომელშიც შედიოდა The Outsider, ალბომი CD-ზე და DVD Tour Visuals. The Outsider-მა, რომლის ჩაწერაში მონაწილეობდა რამდენიმე შემსრულებელი ადგილობრივი, სან-ფრანცისკოს, hyphy ჰიპ-ჰოპ მოძრაობიდან, არაერთგვაროვანი შეფასებები მიიღო. კრიტიკაზე პასუხის გასაცემად, DJ/პროდიუსერმა საკუთარ ბლოგში ახსნა, რომ ერთფეროვნება თავიდანვე არ შედიოდა მის გეგმებში და მისთვის აუცილებელი იყო ჟღერადობის, სტილის შეცვლა. DJ Shadow ასევე თანამშრომლობდა DJ Cut Chemist-თან. ერთად მათ შექმნეს სამი პოპულარული მიქსტეიპი: Brainfreeze, Product Placement და, ახლახან, The Hard Sell, რომლებმაც მოაქციეს ჯაზი, ფანკი და სოული ერთი კონცეფციის ჩარჩოში. ასევე ის თანამშრომლობდა რამდენიმე სხვა არტისტთან: Blackalicious, Zack de la Rocha, Keak Da Sneak, Mos Def, David Banner და Dr. Octagon. 2006 წელს მან ხელი მოაწერა შეთანხმებას Universal Records-თან. DJ Shadow-მ და Cut Chemist-მა 2008-ში ჩაატარეს ტურნე მიქსტეიპ The Hard Sell-ის მხარდასაჭერად.
The Less You Know, the Better
2011 წლის 4 ოქტომბერს გამოვიდა მეოთხე სტუდიური ალბომი The Less You Know, the Better, ლეიბლზე Verve Records. ისევე როგორც Shadow-ს წინა ნამუშევრები, ალბომი შეიცავს უამრავ სხვადასხვა დროის და ჟანრის სიმღერის სემპლს.
სქოლიო
კატეგორია:დაბადებული 29 ივნისი კატეგორია:დაბადებული 1972 კატეგორია:ტრიპ-ჰოპ მუსიკოსები კატეგორია:ამერიკელი ელექტრონული მუსიკოსები
ქილიჩ-არსლან I
ქილიჩ-არსლან I (قلج أرسلان; Kılıç Arslan; დ. 1079 — გ. 1107, მოსული) — სულეიმან იბნ ქუთულმიშის შვილი, რუმის სულთანი 1092-1107 წლებში, გარდაცვალებამდე.
ქილიჩ-არსლან I რუმის სასულთნოს პირველი ჯვაროსნული ლაშქრობის პერიოდში მართავდა, რის გამოც თავდასხმის წინაშე აღმოჩნდა. სელჩუკთა სახელმწიფოს მმართველის, მელიქ-შაჰის გარდაცვალების შემდეგ, მან სასულთნო აღადგინა და 1101 წლის ჯვაროსნულ ლაშქრობაში სამჯერ დაამარცხა ჯვაროსნები.
ხელისუფლებაში მოსვლა
1086 წელს, სულეიმან იბნ ქუთულმიშის გარდაცვალების შემდეგ, ქილიჩ-არსლან I მელიქ-შაჰმა ტყვედ წაიყვანა, მაგრამ 1092 წელს, მისი გარდაცვალების შემდეგ იგი გაათავისუფლეს. გათავისუფლების შემდეგ, იგი თურქული ტომის „ოღუზ-ივას“ არმიის მსვლელობას ხელმძღვანელობდა, მოგვიანებით კი მან საკუთარი დედაქალაქი ნიკეაში ჩამოაყალიბა, სადაც მელიქ-შაჰის მიერ დანიშნული მმართველი ჩაანაცვლა.
მელიქ-შაჰის გარდაცვალების შემდეგ, ინდივიდუალურმა ტომებმა ერთმანეთთან ბრძოლა დაიწყეს, დაპირისპირების მიზეზი კი ის იყო, რომ თითოეულ მათგანს დამოუკიდებელი სახელმწიფოს შექმნის მიზანი ამოძრავებდა. ალექსი კომნენოსის ბიზანტიურმა ინტრიგებმა კიდევ უფრო გაართულა სიტუაცია: ქილიჩ-არსლან I-მა ცოლად შეირთო სელჩუკთა დინასტიის სამხედრო მმართველ ჩაკას ასული, იმ მიზნით, რომ ჩაკა თავის მოკავშირედ გაეხადა ბიზანტიის წინააღმდეგ. 1094 წელს, სულთანმა ალექსი I კომნენოსისგან წერილი მიიღო, სადაც იგი მიუთითებდა იმაზე, რომ ჩაკა მის წინააღმდეგ მოქმედებდა. ამის შემდეგ, ქილიჩ-არსლან I არმიასთან ერთად სმირნაში, ჩაკას დედაქალაქში გაემართა. სმირნაში ჩასვლისთანავე, სულთანმა საკუთარი სიმამრი ნადიმზე მიიწვია, სადაც იგი ნასვამ მდგომარეობაში მყოფი მოკლა.
ჯვაროსნული ლაშქრობა
1097 წელს, ჯვაროსნებმა, პეტრე მეუდაბნოეს და ვალტერ გოლიაკის მეთაურობით რუმის სასულთნოს წინააღმდეგ შეტევები წამოიწყეს, მაგრამ ქილიჩ-არსლან I-მა ისინი სასტიკად დაამარცხა. მოგვიანებით, გოდფრუა ბუიონელის არმიამ სასულთნოს დაპყრობა განიზრახა და მის წინააღმდეგ ბრძოლა დაიწყო, მაგრამ ამჯერად სულთანი ვერაფერს გახდა და დამარცხდა. ქილიჩ-არსლან I-ის დედაქალაქი ნიკეა ჯვაროსნებმა აიღეს. ანტიოქიის სისხლიან ბრძოლაში, სულთანი მამაცურად იბრძოდა, მაგრამ ბრძოლა ქრისტიანების გამარჯვებით დასრულდა.
გარდაცვალება
სიცოცხლის უკანასკნელი წლები, ქილიჩ-არსლან I-მა აჯანყებულ ამირებთან ბრძოლაში გაატარა. იგი 1107 წელს, მათ წინააღმდეგ ერთ-ერთი ბრძოლის დროს, ქალაქ მოსულთან, მდინარე ხაბურში დაიხრჩო.
ფრანკი და ბიზანტიელი ისტორიკოსები მას სოლიმანად მოიხსენიებენ.
სქოლიო
კატეგორია:რუმის სულთნები კატეგორია:დაბადებული 1079 კატეგორია:გარდაცვლილი 1107
კონგოს დემოკრატიული რესპუბლიკის გარდამავალი მთავრობა
კონგოს დემოკრატიული რესპუბლიკის გარდამავალი მთავრობა — შეიქმნა კონგოს მეორე ომის (1997-2003) მდგომარეობიდან გამოსასვლელად. 2001 წელს პრეზიდენტი ლორან-დეზირე კაბილა მოკლეს და პოსტი მისმა შვილმა ჟოზეფ კაბილამ დაიკავა. 2002 წელს ჟოზეფ კაბილამ მოილაპარაკა რუანდას ჯარების აღმოსავლეთ კონგოდან გაყვანაზე. ორი თვის შემდეგ ხელი მოეწერა შეთანხმება პრეტორიაში, რის მიხედვითაც დაპირისპირებული მხარეები ეროვნული ერთობის მთავრობას შექმნიდნენ.
გრადამავალი მთავრობა ჩამოყალიბდა 2003 წელს, ჟოზეფ კაბილა ინარჩუნებს პრეზიდენტის პოსტს და ჰყავს 4 ვიცე-პრეზიდენტი რომლებიც წარმოადგენენ ყოფილ მთავრობას, აჯანყებულ დაჯგუფებებს და პოლიტიკურ ოპოზიციას.
გარდამავალი პერიოდი 2006 წლის საპარლამენტო არჩევნებით და 6 დეკემბერს ჟოზეფ კაბილას მიერ პრეზიდენტის ფიცის დადებით დასრულდა.
რესურსები ინტერნეტში
კატეგორია:კონგოს დემოკრატიული რესპუბლიკა
გალეაცო მარია სფორცა
გალეაცო მარია სფორცა (Galeazzo Maria Sforza; დ. 24 იანვარი, 1444 — გ. 26 დეკემბერი, 1476) — სფორცას დინასტიის წარმომადგენელი. მილანის ჰერცოგ ფრანჩესკო I-ისა და ბიანკა მარია ვისკონტის უფროსი ვაჟი. მილანის ჰერცოგი 1466-76 წლებში. საღვთო რომის იმპერატრიცა ბიანკა მარიასა და ფორლის გრაფინია კატერინა სფორცას მამა, პოლონეთ-ლიტვის დედოფალ ბონა სფორცას ბაბუა.
ბიოგრაფია
გალეაცო მარია დაიბადა 1444 წლის 24 იანვარს. იგი იყო მილანის ჰერცოგ ფრანჩესკო I-ისა და მისი ცოლის, ბიანკა მარია ვისკონტის პირველი შვილი. მამამისმა თავიდან მისთვის თავისი სიმამრის, ჰერცოგ ფილიპო მარიას პატივსაცემად დააპირა სახელის დარქმევა, თუმცა თავად ფილიპო მარიამ ამაზე უარი თქვა და მას თავისი მამის სახელი დაარქვა: გალეაცო.
მამამისის გარდაცვალებისას, 1466 წლის 8 მარტს, გალეაცო მარია სფორცა საფრანგეთში იმყოფებოდა, სადაც იგი მეფე ლუი XI-ს ეხმარებოდა აჯანყებული დიდებულების წინააღმდეგ ბრძოლაში, რომელიც მისი ბიძაშვილის, ბურგუნდიის ჰერცოგ შარლ გულადის მეთაურობით მიმდინარეობდა. როდესაც დედამისმა ახალი ამბავი შეატყობინა, მან დაუყოვნებლივ შეწყვიტა ბრძოლა და თავისი ხალხით მილანისკენ დაიძრა. იგი ქალაქში 20 მარტს ჩავიდა, სადაც მილანელები დიდი პატივით დახვდნენ. ეს დახვედრა დედამისის, ბიანკა მარია ვისკონტის ორგანიზებული იყო, რომელიც გააფთრებით იცავდა თავისი ვაჟის ტახტს.
თავიდან ბიანკა მარია ცდილობდა მონაწილეობა მიეღო ქვეყნის მართვაში, მაგრამ მასა და გალეაცოს რადიკალურად განსხვავებული შეხედულებები ჰქონდათ პოლიტიკაზე, რის გამოც მას მილანის დატოვება მოუწია.
1474 წელს მოჭრეს ახალი მონეტა გალეაცოს გამოსახულებით, რომელსაც ტესტო დაარქვეს და რომელიც 9.5 გრამს იწონიდა. იმ დროისათვის ტესტო მთელს ევროპაში თუ არა, იტალიაში ყველაზე ძლიერი ფულის ერთეული იყო და მასზე გალეაცოს გამოსახვა დიდი პატივი.
მიუხედავად მისი ასეთი დიდი სიყვარულისა განათლებისა და ხელოვნებისადმი, მის შესახებ მაინც საშინელი ჭორები დადიოდა მთელს ევროპაში, რაც მისი სადისტური ხასიათიდან გამომდინარეობდა, რომელიც ყველაფერ დანარჩენს აბათილებდა. მის შესახებ, უცნობი მემატიანეები ასეთ რამეებს წერდნენ:„სფორცა, ისტორიის ყველაზე საშინელი ტირანი“, „მას ძალიან უყვარდა ადამიანების დაკრძალვები“ და ა.შ. ამ ყოველივეს შედეგად, მილანელი დიდებულები მას აუმხედრდნენ, თუმცა არა აშკარად, რადგან იცოდნენ, რომ თუ აჯანყება ჩაიშლებოდა, უმწარესად დაისჯებოდნენ, რის გამოც შეთქმულება მოაწყვეს. 1476 წლის 26 დეკემბერს, შობის მეორე დღეს ჰერცოგი, როგორც ყოველთვის სამ მეგობართან ერთად წმინდა სტეფანეს ტაძარში იყო, რის შემდეგაც ხალხში უნდა გამოსულიყო და მიელოცა. შეთქმულებმა ეს შესანიშნავად იცოდნენ, ამიტომაც ისინი ჯიროლამო ორგიატისა და ჯოვანი ლამპუნის მეთაურობით ტაძრის გარშემო დემონსტრირდნენ. მეტიც, ლამპუნი ქალის კაბაში გადაცმულიყო, რათა ვერავის ეცნო. ეკლესიიდან გამოსულ გალეაცო მარიასთან იგი სწორედ ასე, ქალის სამოსით მივიდა, თავზე თავსაბურავი ეკეთა, ამიტომაც ვერავინ მიხვდა, რომ კაცი იყო. იგი ჰერცოგს ხელზე ემთხვია, რა დროსაც უეცრად წამოიჭრა და მუცელში დანა რამდენჯერმე გაუყარა. ამ დროს დანარჩენი შეთქმულებიც გააქტიურდნენ, რომლებმაც მას ოცდაათამდე ჭრილობა მიაყენეს. გალეაცო მარია იმდენად სძულდა, რომ ხალხს მის მკვლელობაში ხელი არ შეუშლია და შემდგომში მკვლელებმა გაქცევაც თავისუფლად მოახერხეს. იგი ადგილზევე გარდაიცვალა, 32 წლის ასაკში.
შვილები
ლეგიტიმური შვილები, გალეაცო მარიას მხოლოდ თავის მეორე ცოლთან, ბონა სავოიელთან ჰყავდა:
თავის საყვარელ ლუჩია მარლიანთან ჰყავდა ორი არალეგიტიმური ვაჟი:
ლიტერატურა
კატეგორია:დაბადებული 24 იანვარი კატეგორია:დაბადებული 1444 კატეგორია:გარდაცვლილი 26 დეკემბერი კატეგორია:გარდაცვლილი 1476 კატეგორია:სფორცები კატეგორია:მილანის ჰერცოგები
ტაკუარალ-დი-გოიასი
ტაკუარალ-დი-გოიასი (Taquaral de Goiás) — მუნიციპალიტეტი ბრაზილიაში, გოიასის შტატში; მდებარეობს ზღვის დონიდან 769 მეტრზე. მიეკუთვნება გოიასის შტატის ცენტრალურ მეზორეგიონს. შედის ეკონომიკურ-სტატისტიკურ მიკრორეგიონ ანაპოლისის შემადგენლობაში.
2010 წლის მონაცემებით, მოსახლეობა 3 541 ადამიანს შეადგენდა, მოსახლეობის სიმჭიდროვე 17.34 კმ²-ზე. ფართობი 204 218 კმ²-ია.
რესურსები ინტერნეტში
კატეგორია:გოიასის შტატის მუნიციპალიტეტები
მაჰა ვაჩირალონგკორნი
მაჰა ვაჩირალონგკორნი (มหาวชิราลงกรณ, დ. 28 ივლისი, 1952) — ტაილანდის მეფე ჩაკრის დინასტიიდან. პუმიპონ ადულიადეტის ერთადერთი შვილი. ტახტის დაკავება უნდოდა მამის გარდაცვალების შემდეგ, მაგრამ საიდუმლო საბჭოს გადაწყვეტილბით რეგენტად დაინიშნა საბჭოს თავმჯდომარე პრემ ტინსულანონი ვაჩირალონგკორნის ტახტზე ასვლამდე. მაჰა ვაჩირალონგკორნმა ტახტი დაიკავა 2016 წლის 29 ნოემბერს და ეწოდა რამა X.
ბიოგრაფია
დაიბადა 1952 წელს. დაწყებითი განათლება მიიღო ბანგკოკში, შემდეგ სასწავლებლად გაემგზავრა დიდ ბრიტანეთსა და ავსტრალიაში. 1972 წლიდან ტახტის მემკვიდრეა. 1976 წელს დაასრულა კანბერის სამეფო სამხედრო კოლეჯი, სადაც მიიღო სამხედრო მფრინავის განათლება. 1978 წლიდან მეფის პირადი გვარდიის ბატალიონის, შემდეგ კი პოლკის მეთაურია. 1970-იან წლებში მონაწილეობდა ჩრდილოეთ ტაილანდში კომუნისტი ამბოხებულების წინააღმდეგ გამართულ საბრძოლო მოქმედებებში და კამბოჯის საზღვარზე ვიეტნამელი პარტიზანების წინააღმდეგ გამართულ ოპერაციებში.
სქოლიო
კატეგორია:ტაილანდის მეფეები კატეგორია:დაბადებული 1952 კატეგორია:დაბადებული 28 ივლისი
ნიკოლოზ გონაშვილი
ნიკოლოზ გონაშვილი (დ. 1 სექტემბერი, 1956, სოფელი არბოშიკი, წითელწყაროს რაიონი) — ქართველი  ინჟინერი, პოლიტიკოსი.
1979 წელს დაამთავრა საქართველოს პოლიტექნიკური ინსტიტუტის საინჟინრო-ფიზიკური ფაკულტეტი. 1979-1992 წლებში მუშაობდა ინჟინრად, მეცნიერ-თანამშრომლად. 1992-1995 წლებში იყო საქართველოს მე-3 მოწვევის პარლამენტის წევრი პარტიული სიით, საარჩევნო ბლოკი „ეროვნულ–დემოკრატიული პარტია“, თავდაცვისა და უშიშროების, ადგილობრივი მმართველობისა და თვითმართველობის კომისიების წევრი.
რესურსები ინტერნეტში
კატეგორია:დაბადებული 1 სექტემბერი კატეგორია:დაბადებული 1956 კატეგორია:საქართველოს III მოწვევის პარლამენტის წევრები
დოროთეა გონძაგა
დოროთეა გონძაგა (Dorothea Gonzaga; დ. 6 დეკემბერი, 1449 — გ. 20 აპრილი, 1467) — გონძაგას დინასტიის წარმომადგენელი. მონფერატოს მარკიზ ლუიჯი III-ისა და ბარბარა ბრანდენბურგელის ასული. მილანის ჰერცოგინია 1466-68 წლებში როგორც გალეაცო მარია სფორცას პირველი ცოლი.
ბიოგრაფია
დოროთეა დაიბადა 1449 წლის 6 დეკემბერს. იგი იყო მონფერატოსა და მანტუას მარკიზ ლუიჯი III გონძაგასა და მისი ცოლის, ბარბარა ბრანდენბურგელის რვა შვილიდან შუათანა. მას სახელი დეიდამისის, დანიის, ნორვეგიისა და შვედეთის დედოფალ დოროთეა ბრანდენბურგელის პატივსაცემად დაარქვეს.
დოროთეას უფროსი და, სუზანა სამი წლის ასაკშივე დანიშნეს მილანის ჰერცოგ ფრანჩესკო I-ისა და ბიანკა მარია ვისკონტის უფროს ვაჟზე, გალეაცო მარია სფორცაზე. მაგრამ, როდესაც სუზანა გაიზარდა, მისი სხეული დეფორმირდა, რის გამოც მილანელებმა ეს ნიშნობა გააუქმეს და მის ნაცვლად 1457 წელს გალეაცოზე დოროთეა დანიშნეს. ქორწინებამდე ცოტა ხნით ადრე, სამეფო ოჯახის ექიმმა დოროთეას რამდენიმე ტესტი ჩაუტარა, საიდანაც დაასკვნა რომ უბიწო იყო და სფორცას ოჯახი არ შერცხვებოდა. ამ ყოველივემ მანტუელები განარისხა და დროებით ნიშნობაც კი გააუქმეს, თუმცა 1466 წელს, ფრანჩესკო I-ის დაღუპვის შემდეგ დოროთეა და გალეაცო მარია დააქორწინეს, რომელთაც პირველად ერთმანეთი სწორედ ქორწილში ნახეს.
ლიტერატურა
კატეგორია:დაბადებული 6 დეკემბერი კატეგორია:დაბადებული 1449 კატეგორია:გარდაცვლილი 20 აპრილი კატეგორია:გარდაცვლილი 1467 კატეგორია:გონძაგა კატეგორია:მილანის ჰერცოგინიები
დუვალის ოლქი (ტეხასი)
დუვალის ოლქი (Duval County) — ოლქი აშშ-ში, ტეხასის შტატში. ადმინისტრაციული ცენტრი — ქ. სან-დიეგო. შეიქმნა 1858 წელს. ოლქის ფართობია კმ². 2010 წლის აღწერის მონაცემებით, მოსახლეობა შეადგენს კაცს.
სქოლიო
კატეგორია:ტეხასის ოლქები
აბაშიძეების კოშკი
აბაშიძეების კოშკი — არქიტექტურული ძეგლი გურჯაანის მუნიციპალიტეტის სოფელ ვეჯინში. კოშკი დგას სოფლის ზემოთ, ვეჯინის ხევის მარჯვენა ნაპირზე, განეუთნება XVII  საუკუნეებს. გადმოცემით ეკუთნოდა ივანე აბაშიძეს ქართლ-კახეთის სამეფოს პოლიტიკურ და სამხედრო მოღვაწეს, ქეშიკთუხუწესს, კრწანისის ომის გმირს რომელსაც როგორც კახეთის მკვიდრს ,,კახთ აბაშიძეს’’ უწოდებდნენ.
კოშკი გეგმით მრგვალია ( გარე დიამეტრი ფუძის დონეზე 9 მეტრი კედლის სისქე 1,5 მეტრი) და ზემოთკენ თანდათან ვიწროვდება, ნაგებია რიყის ქვით, იგი ოთხი სართულისგან შედგება, ხოლო მეხუთე კედელშემოვლებული ბანია (სიმაღლით დაახლოებით 14 მეტრი) ყოველ სართულზე თითო ოთახია. სართულები ერთმანეთს კედლის სისქეში მოწყობილი კიბით უკავშირდებოდა. სართულებს ხის კოჭოვანი გადახურვა ჰქონიათ. კოშკის შესასვლელი 1 სართულის დონეზეა აღმოსავლეთიდან. კარი გარედან კვადრატული აგურითაა ნაწყობი, ნახევარწრიული თაღითაა გადახურული, შიგნით - სწორკუთხაა. შესასვლელის ორივე მხარეს, ჭერთთან გაჭრილია გარეთკენ შემაღლებული და თანდათან დავიწროვებული თითო სარკმელი, სართულზე გეგმით ნახევარწრიული ორი ბუხარი (შესასვლელის პირდაპირ და  ჩრდილოეთით) ექვსი ღრმა, ხის ძელებით თარაზულად გადახურული ნიშა და მეორე  სართულზე ასასვლელი კიბის  უჯრედის თაღოვანი შესასვლელია- კოშკის შესასვლელის სამხრეთით.
მეორე სართულზე, კოშკის შესასვლელის ასწვრივ ნახევარწრიულთაღიანი ღიობია, რომლის წინ ხის დაკიდული აივანი ყოფილა მოწყობილი. ღიობის თაღი ნაწყობია  აგურით, შიგნით კი  თარაზულათაა გადახურული  ხის ძელებით. ამ სართულზე არის გეგმით ნახევარწრიული ერთი ბუხარი. სათოფურებით აღჭურვილი შვიდი სწორკუთა ნიშა, (ექვსნიშაში თითო შეწყვილებული სათოფურია ერთში-ერთი ცალმაგი). პირველი და მესმაე სართულებთან დამაკავშირებელი კიბის უჯრედების თითო სწორკუთხა შესასვლელის სართული ორი სწორკთხა სარკმელითაა განათებული. სამხრეთიდან და ჩრდილოეთიდან ორივე ჭერის დონეზეა. მესამე სართულზე სწორკუთხა ნიშები და ორი ფართო სწორკუთხა ღიობია ( სამხრეთით და ჩრდილოეთით). სამხრეთი ღიობის გვერდით დიდი, კვადრატული ნიშაა, რომლის ქვედა ნაწილში შეწყვილებული სათოფურია, ზედაში სწორკუთხა სარკმელი. ერთი, ხის ძელით ბრტყლად გადახურული სარკმელი აღმოსავლეთ კედელშიცაა. მეოთხე სართულზე ოთხი დიდი სწორკუთა ღიობია. ყველა მათგანის წინ დაკიდული აივანი ყოფილა, მოგვიანებით ორი ღიობი ამოუშენებიათ და სათოფურები მოუწყვიათ. ამ სათოფურების გარდა სართულის მთელ პერიმეტრზე, სხვადასხვა დონეზე ცალმაგი და შეწყვილებული სათოფურებია განლაგებული. ბანზე ასასვლეად როგოც ჩანს მისასვლელ კიბეს იყენებდნენ.
1986-87 წლებში სპეციალურად სამეცნიერო სარესტავრაციო საწარმო სახელოსნომ ძეგლზე ჩაატარა სარესტავრაციო სამუშაოები (პროექტის ავტორი არქიტექტორი ი. მოსულიშვილი). გაიწმინდა კოშკის მიმდებარე ტერიტორია, აღდგა ხის სართულშუა გადახურვები და ბანის კედელი რომელშიც მოეწყო სათოფურები და სალოდეები. მეორე და მეოთხე სართულზე აღდგა დაკიდული აივნები.
Love, Fear and the Time Machine
Love, Fear and the Time Machine — პოლონური პროგრესული როკ-ჯგუფ Riverside-ის მეექვსე სტუდიური ალბომი. გამოვიდა 2015 წლის 4 სექტემბერს. დისკი გამოუშვა ლეიბლმა InsideOut Music.
ალბომის პრომო კამპანიის ფარგლებში გამოვიდა მუსიკალური ვიდეო „Found (The Unexpected Flaw of Searching)“. აგრეთვე გამოვიდა ტექსტიანი ვიდეო „Discard Your Fear“.
სიმღერების სია
ყველა სიმღერის ავტორები - მარიუშ დუდა, მიხალ ლაპაი, პიოტრ გრუძინსკი, პიოტრ კოზერადსკი. დამატებითი დისკის სიმღერების ავტორები - მარიუშ დუდა, მიხალ ლაპაი, პიოტრ გრუძინსკი.
სქოლიო
კატეგორია:2015 წლის ალბომები კატეგორია:Inside Out Music-ის ალბომები კატეგორია:Riverside-ის ალბომები
ტუბო (აბრა)
ტუბო (ოფიციალურად ტუბოს მუნიციპალიტეტი; Bayan ng Tubo) ― მეოთხე კლასის მუნიციპალიტეტი აბრის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 5 674 ადამიანს შეადგენს. მოიცავს 10 ბარანგაის.
სქოლიო
კატეგორია:აბრის მუნიციპალიტეტები
ხოშჩობანლი (იმიშლი)
ხოშჩობანლი  (Xoşçobanlı) — სოფელი აზერბაიჯანში, არანის რეგიონის იმიშლის რაიონში. მოსახლეობის რაოდენობა —  1,281 კაცი.
რესურსები ინტერნეტში
კატეგორია:იმიშლის რაიონის სოფლები
გიოინიუქი (ბაბექი)
გიოინიუქი (Göynük) — სოფელი აზერბაიჯანში, ნახიჩევანის ავტონომიურ რესპუბლიკაში, ბაბექის რაიონში. მოსახლეობის რაოდენობა — 213 კაცი.
ზოვაბერი (გეღარქუნიქი)
ზოვაბერი (Զովաբեր) — სოფელი სომხეთში, გეღარქუნიქის პროვინციაში. მდებარეობს ზღვის დონიდან 1 770 მეტრზე. 2008 წლის მონაცემებით, მოსახლეობა 1 771 ადამიანს შეადგენდა, სიმჭიდროვე 73 ადამიანი კმ²-ზე. ფართობი 24.4 კმ²-ია.
რესურსები ინტერნეტში
კატეგორია:გეღარქუნიქის პროვინციის სოფლები
უშფოთველობა (სურათი)
200px|მინიატიურა|ფოტო „უშფოთველობა“ Windows XP-ის თავისუფალ სამუშაო მაგიდაზე 200px|მინიატიურა|იგივე პეიზაჟი 2006 წლის ნოემბერში უშფოთველობა (Bliss) — Microsoft Windows XP ოპერაციულ სისტემაში ჩართული BMP ფორმატის სურათის დასახელება, რომელიც გადაღებულ იქნა კალიფორნიის შტატის სონომის ოლქში, სონომის ველიდან სამხრეთ-აღმოსავლეთით, ძველი სარძევე ფერმა Clover Stornetta-ს სიახლოვეს. გამოსახულებაზე აღბეჭდილია მწვანე ბორცვები და ცისფერი ცა ფრთა-ღრუბლებლებით. გამოსახულება გამოიყენება სტანდარტულ ეკრანულ ფონად თემაში Luna ოპერაციულ სისტემაში Windows XP.
ფოტონამუშევარი ეკუთვნის სეინთ-ჰელენაში მაცხოვრებელ პროფესიონალ ფოტოგრაფს, ჩარლზ ო'რიერს, რომელმაც აღნიშნული ფოტოსურათი გადაიღო ციფრული დიზაინ-კომპანიისთვის HighTurn. ო'რიერი ფოტოსურათებს ასევე იღებდა კერძო კომპანიისთვის Corbis, რომელიც ბილ გეითსის საკუთრებაში იყო.
სქოლიო
კატეგორია:Microsoft კატეგორია:Windows
სოს ავეტისიანი
სოს ავეტისიანი (დ. 21 ივნისი, 1989, ერევანი) — სომეხი პოლიტიკოსი. 2019 წლიდან არის სომხეთის ეროვნული კრების წევრი. არის ალიანსი „ჩემი ნაბიჯის“ წევრი.
რესურსები ინტერნეტში
კატეგორია:სომხეთის VII მოწვევის ეროვნული კრების წევრები კატეგორია:დაბადებული 21 ივნისი კატეგორია:დაბადებული 1989
ქირქუქის მუჰაფაზა
ქირქუქის მუჰაფაზა, იგივე ქირქუქის პროვინცია (محافظة) — ერთ-ერთი ერაყის 18 მუჰაფაზიდან. მდებარეობს ქვეყნის ჩრდილოეთ ნაწილში. მოქცეულია ერაყის ქურთისტანის გავლენის ქვეშ. მუჰაფაზა განფენილია 9 679 კმ²-ზე და 2011 წლის მონაცემებით აქ 1 395 614 ადამიანი ცხოვრობს. მისი ადმინისტრაციული ცენტრია ქირქუქი. მუჰაფაზა 4 რაიონად იყოფა.
სქოლიო
კატეგორია:ერაყის მუჰაფაზები
Technicians of the Sacred
სქოლიო
კატეგორია:2015 წლის ალბომები კატეგორია:Ozric Tentacles-ის ალბომები
ხუბიარლი (იმიშლი)
ხუბიარლი  (Xubyarlı) — სოფელი აზერბაიჯანში, არანის რეგიონის იმიშლის რაიონში. მოსახლეობის რაოდენობა — 1,082 კაცი.
რესურსები ინტერნეტში
კატეგორია:იმიშლის რაიონის სოფლები
ჯემალ გორგოძე
ჯემალ გორგოძე (დ. 10 ოქტომბერი, 1944, სოფელი ილემი, ზესტაფონის რაიონი) — ქართველი ინჟინერი, პოლიტიკოსი.
1968 წელს დაამთავრა საქართველოს პოლიტექნიკური ინსტიტუტის სატრანსპორტო ფაკულტეტი. 1968-1990 წლებში მუშაობდა სახელმწიფო უშიშროების სისტემაში და პარტიულ თანამდებობებზე. საქართველოს სსრ უმაღლესი საბჭოს დეპუტატი. 1992-1995 წლებში იყო საქართველოს მე-3 მოწვევის პარლამენტის წევრი (ზესტაფონის მაჟორიტარი), საგარეო ურთიერთობათა კომისიის წევრი.
რესურსები ინტერნეტში
კატეგორია:დაბადებული 10 ოქტომბერი კატეგორია:დაბადებული 1944 კატეგორია:საქართველოს III მოწვევის პარლამენტის წევრები
ინე მარი ერიკსენ სორეიდე
ინე მარი ერიკსენ სორეიდე (Ine Marie Eriksen Søreide; დ. 2 მაისი 1976) — ნორვეგიელი პოლიტიკოსი, რომელსაც 2013 წლიდან თავდაცვის მინისტრის თანამდებობა უკავია. ის არის ნორვეგიის კონსერვატიული პარტიის წევრი. 2005 წელს აირჩიეს სტორთინგის წევრად.
ერიკსენ სორეიდე დაიბადა ლიორენსკბურგში. 1995 წელს დაამთავრა ტრომსოს უნივერსიტეტი, რის შემდეგაც შევიდა კონსერვატიულ პარტიაში და ჩერთო ადგილობრივ პოლიტიკაში. 2000 წელს გახდა კონსერვატიული პარტიის ცენტრალური აღმასრულებელი კომიტეტის წევრი და ახალგაზრდა კონსერვანტების თავმჯდომარე. ერიკსენ სორეიდემ მუშაობა დაიწყო Metropol TV-ზე პროდუისერად. აგრეთვე ის აირჩიეს ოსლოს დეპუტატად სტორთინგში.
რესურსები ინტერნეტში
კატეგორია:ნორვეგიელი პოლიტიკოსები კატეგორია:ქალი პოლიტიკოსები კატეგორია:დაბადებული 1976 კატეგორია:დაბადებული 2 მაისი
ნიკა ბრაგვაძე
ნიკა ბრაგვაძე (დ. უცნობია) — ქართველი სპორტსმენი (მკლავჭიდი). ახალგაზრდებს შორის მსოფლიო ჩემპიონატის ბრინჯაოს პრიზიორი (მარცხენა, 2018, 75 კგ). ახალგაზრდებს შორის ევროპის ჩეპიონატის ვერცხლის პრიზიორი (მარცხენა, 2019, 75 კგ).
რესურსები ინტერნეტში
კატეგორია:პიროვნებები გაურკვეველი დაბადების თარიღით კატეგორია:ქართველი მკლავჭიდელები
ისტლენდის ოლქი
ისტლენდის ოლქი (Eastland County) — ოლქი აშშ-ში, ტეხასის შტატში. ადმინისტრაციული ცენტრი — ქ. ისტლენდი. შეიქმნა 1858 წელს. ოლქის ფართობია კმ². 2010 წლის აღწერის მონაცემებით, მოსახლეობა შეადგენს კაცს.
სქოლიო
კატეგორია:ტეხასის ოლქები
ანდრეევკა (ორჰეის რაიონი)
ანდრეევკა (Andreevca) — სოფელი მოლდოვაში, ორჰეის რაიონში. მდებარეობს ზღვის დონიდან 161 მეტრზე. 2004 წლის მონაცემებით, მოსახლეობა 259 ადამიანს შეადგენდა.
რესურსები ინტერნეტში
კატეგორია:ორჰეის რაიონის სოფლები
დავით კომახიძე
დავით კომახიძე, ცნობილი როგორც დავიდ კომა (სტილიზებული როგორც: DΛVID KOMΛ) — ქართველი დიზაინერი, რომელიც მოღვაწეობს ლონდონში, დიდ ბრიტანეთში.
საერთაშორისო აღიარებული ცნობილი სახეები,რომელთა შორისაა: ბიონსე, ჯენიფერ ლოპესი, კარა დელევინი, კენდალ ჯენერი და როზი ჰანტინგტონ უიტლი ხშირად ირგებენ დიზაინერის ტანისამოს წითელ ხალიჩაზე წარსადგენად.
პირადი ცხოვრება
დავითი დაიბადა თბილისში, საქართველოში. კომახიძეს ჰყავს უმცროსი და-ძმა. მისი მშობლები რუსეთში, სანქტ-პეტერბურგში ცხოვრობენ. მინი|268x268პქ|დავით კომახიძის ბრენდის ლოგო
განათლება
დევით კომამ ხატვისა და ტანსაცმლის შექმნის ნიჭი რვა წლის ასაკში აღმოაჩინა. თავისი ინტერესების მისაღწევად, დავითმა სახვითი ხელოვნება შეისწავლა სანქტ – პეტერბურგში, ის ასევე მონაწილეობას იღებდა დიზაინერულ კონკურსებში 13 წლიდან და პირველი კოლექცია 15 წლის ასაკში შექმნა. მინი|332x332პქ|[[სკარლეტ იოჰანსონი დავიდ კომას მიერ შექმნილ ტანისამოსში]] 2003 წელს დავითი ლონდონში გადავიდა საცხოვრებლად პრესტიჟულ ცენტრალ სენ მარტინის სახელობის ხელოვნებისა და დიზაინის კოლეჯში სასწავლად. მან უნივერსიტეტი დაამთავრა და დიზაინში ბაკალავრის ხარისხი მიიღო. 2009 წელს აპრილში მან მოიპოვა მაგისტრის სპეციალობა ლუიზა ვილსონის ხელმძღვანელობით. მან უნივერსიტეტის დასრულების მოდის კვირეულზე პირველი ადგილი დაიკავა და ჰაროდსის დიზაინის ჯილდო მოიპოვა.
სქოლიო
კატეგორია:ქართველი დიზაინერები კატეგორია:თბილისში დაბადებულები
დიგაჰი (აფშერონის რაიონი)
დიგაჰი (Digah) — დაბა აზერბაიჯანში, აფშერონის რეგიონის აფშერონის რაიონში. მოსახლეობის რაოდენობა  —  3 050  კაცი.
ალი-აღა შიხლინსკი
ალი აღა ისმაილ აღა-ოღლუ შიხლინსკი (Əli Ağa İsmayıl Ağa oğlu Şıxlinski; დ. 15 მარტი [ ძვ. სტ. 3 მარტი] 1863, აშაღი-სალაჰლი, ელიზავეტოპოლის გუბერნია, რუსეთის იმპერია — გ. 18 აგვისტო, 1943, ბაქო, აზერბაიჯანის სსრ, სსრკ) — რუსეთის საიმპერატორო არმიის და აზერბაიჯანის დემოკრატიული რესპუბლიკის მხედართმთავარი, საბჭოთა კავშირის სამხედრო მოღვაწე, არტილერიის გენერალი.
დიგაჰი (აფშერონის რაიონი)
რესურსები ინტერნეტში
კატეგორია:აფშერონის რაიონის დაბები
ალი-აღა შიხლინსკი
ადრეული წლები
ალი-აღა შიხლინსკი დაიბადა 15 მარტი წელს, ელიზავეტოპოლის გუბერნიის, ყაზახის მაზრის სოფელ აშაღი-სალაჰლიში, მცირე მიწის მქონე მემამულის ოჯახში. საბუთების მიხედვით, ა. შიხლინსკი წარმოშობით „აღას“ წოდებიდან იყო. თავის გენოლოგიაზე საუბრისას, შიხლინსკი წერდა, რომ მამამისის ისმაილ აღა ალი ყაზახის საგვარეულო დასაბამს 1537 წლიდან იღებს. დედამისის შაჰ-ემენ ჰანუმ გაიბოვის მხრიდან, ის ცნობილი პოეტის ვიდადის შვილთაშვილად მოდიოდა. ალი-აღა შიხლინსკის ორი ძმა ჰყავდა.
1876 წლის აგვისტოში ჩაირიცხა ტიფლისის (დღეს თბილისი) სამხედრო გიმნაზიაში, რომელიც შემდგომში გადაკეთდა კადეტთა კორპუსად და რომელიც 1883 წელს დაამთავრა.
სამხედრო კარიერის დასაწყისი
thumb|left|230px|კაპიტანი ა. შიხლინსკი, 1905 წელი სამხედრო სამსახური 1883 წლის, სანქტ-პეტერბურგში, მიხაილოვოს საარტილერიო სასწავლებელში იუნკერად დაიწყო. სასწავლებლის წარჩინებით დასრულების შემდეგ, 1986 წლის 11 აგვისტოს უმაღლესი ბრძანებით, ალი-აღა შიხლინსკი დაწინაურდა პოდპორუჩიკობამდე და დაინიშნა 39-ე საარტილერიო ბრიგადაში, რომელიც ამიერკავკასიაში, ალექსანდროპოლში (დღეს გიუმრი) იყო დისლოცირებული. სამსახური დაიწყო ჯერ მე-5, შემდეგ მე-2 ბატარეაში, ხოლო ოქტომბრის ბოლოს დაინიშნა ბრიგადის უნტერ-ოფიცრების პედაგოგად. 1887 წლის დაწინაურდა პორუჩიკობამდე, ხოლო 1891 წლის აპრილში მიიღო თავისი პირველი ჯილდო — წმ. სტანისლავის III ხარისხის ორდენი.
1894 წლის, შიხლინსკი შტაბ-კაპიტნამდე დაწინაურდა, ხოლო სექტემბერში ბრიგადის სასწავლო ნაწილის გამგედ დაინიშნა. 1895 წლის 1 თებერვალს, პირველი ბატარეის უფროსი ოფიცერი გახდა. 1896 წლის თებერვალში წმ. ანას III ხარისხის ორდენით დაჯილდოვდა. 1898 წლის, შიხლინსკი კაპიტანი გახდა. 1899 ივნისიდან 1900 წლის თებერვლამდე, შიხლინსკი პირველი საბრძოლო ბატარეის მეთაურის მოვალეობას ასრულებდა.
1900 წლის დასაწყისში, შიხლინსკიმ გადაწყვიტა თავისი სამსახური აღმოსავლეთ ციმბირში გაეგრძელებინა. გამოვიდა უმაღლესი ბრძანება, რომლის მიხედვითაც კაპიტანი შიხლინსკი გადაიყვანეს იმიერბაიკალეთის ცალკე საარტილერიო დივიზიონში. ახალი სამსახურის ადგილას წასასვლელად გზაში 1900 წლის გავიდა, ხოლო სამსახურის ადგილს  მიაღწია, სადაც დაინიშნა პირველი ბატარეის უფროსს ოფიცრად. იმიერბაიკალეთის ცალკე საარტილერიო დივიზიონი (მეთაური — პოლკოვნიკი ვ.ა. ირმანი) შედგებოდა ორი სამხედრო ბატარეისგან: პირველი ბატარეის მეთაური პოლკოვნიკი ვ.ი. ენგელმანი იყო, ხოლო მეორე ბატარეის მეთაური პოდპოლკოვნიკი სამედ-ბეკ მეჰმანდაროვი იყო. აღმოსავლეთ-ციმბირის საარტილერიო პარკში ოფიცრების უკმარისობასთან დაკავშირებით, შიხლინსკი ერთხანს პარკის მეთაურის მოვალეობას ასრულებდა. იმიერბაიკალეთის ცალკე საარტილერიო დივიზიონის შემადგენლობაში, მონაწილეობა მიიღო ჩინეთის ლაშქრობაში. ჩინელებთან ბრძოლაში წარჩინებისთვის, 1901 წლის 1 მაისს, შიხლინსკი წმ. სტანისლავის II ხარისხის მახვილებიანი ორდენით დაჯილდოვდა.
1901 წლის მაისიდან 1902 წლის მარტამდე, შიხლინსკი პირველი ბატარეისა და დივიზიონის მეთაურის მოვალეობას ასრულებდა. 1902 წლის მაისსა და ივნისში დროებით მეთაურობს მეორე ბატარეას, ხოლო ივლისში ამავე ბატარეის უფროს ოფიცრად დაინიშნა. 1902 წლის აგვისტოდან 1903 წლის ოქტომბრამდე, მეთაურობს მეორე ბატარეას, სანამ ამავე ბატარეის მეთაური ს. მეჰმანდაროვი სანქტ-პეტერბურგში იმყოფება.
რუსეთ-იაპონიის ომი
thumb|left|200px|ოფიცერ-არტილერისტების ჯგუფი მათ მეთაურთან — ალი-აღა შიხლინსკისთან ერთად. პორტ-არტური, 1905 წელი რუსეთ-იაპონიის ომს შიხლინსკი ბატარეის უფროსი ოფიცრის რანგში შეხვდა. 1904 წლის თებერვალში, პოლკოვნიკ სამედ მეჰმანდაროვის მე-7 აღმოსავლეთ-ციმბირის საარტილერიო დივიზიონის მეთაურად დანიშვნის შემდეგ, კაპიტანი შიხლინსკი დროებით დაინიშნა ბატარეის მეთაურად. მონაწილეობა მიიღო ცინჯოუს ყელისა და მგლის მთების ბრძოლებში. 1904 წლის 1 ივნისს, კაპიტანი შიხლინსკი დაჯოლდოვდა წმ. ანას II ხარისხის ორდენით. თუმცა, იაპონელების გაჩერება ამ საზღვრებში ვერ შეძლეს, არმიამ დიდი მსხვერპლი გაიღო და ალექსანდრე ფოკის სათავეში მყოფი მე-4 აღმოსავლეთ-ციმბირული დივიზიის მხარდაჭერის ნაკლებობით, შიხლინსკი და მისი სამხედროები უკან პორტ-არტურისკენ დაიხიეს. 1904 წლის ივლისს, დივიზიის ყველა ნაწილი პორტ-არტურის ციხესიმაგრისკენ დაიხია. მალევე, იაპონური არმიის მიერ ციხესიმაგრე ალყაში მოექცა.
1905 წლის უმაღლესი ბრძანებით, ალი-აღა შიხლინსკი წმ. გიორგის IV ხარისხის ორდენით დაჯილდოვდა. ორდენის დოკუმენტებში ნათქვამია:
1904 წლის 13 ნოემბერს, იაპონელების მიერ ციხესიმაგრის მეოთხე შტურმის დროს, შიხლინსკი შრაპნელის ტყვიის ფეხში მოხვედრის შედეგად მძიმედ დაიჭრა. პორტ-არტურის გაზეთ „ნოვი კრაი“-ს (ახალი მხარე) თანამშრომლის, პ.ნ. ლარენკოს დღიურიდან: thumb|ა. შიხლინსკის მოწმობა მისი მძიმე დაჭრის შედეგად საბრძოლოდ უვარგისობის შესახებ, ასევე რუსეთში სასწრაფო ევაკუაციის შესახებ.
პორტ-არტურის დაცემას შიხლინსკი სამხედრო ჰოსპიტალში შეხვდა. ცნობილი გახდა, რომ მეფემ ნება მისცა ოფიცრებს დაბრუნდებოდნენ რუსეთში, სანაცვლოდ მათ ხელი უნდა მოეწერათ იაპონელებისთვის დოკუმენტზე, სადაც ისინი პირობას დებდნენ, რომ არ მიიღებდნენ ომში მონაწილეობას. ბევრი ეს გზა აირჩია და სამშობლოში დაბრუნდა. ზოგიერთნი, მათ შორის შიხლინსკიც, უარი თქვეს ხელმოწერაზე, რადგან ეს დამამცირებლად ჩათვალეს. თუმცა, მალე ის რუსულ-იაპონური კომისიის მიერ, ჭრილობის გამო, საბრძოლოდ უვარგისად გამოცხადდა. 1905 წლის გაზაფხულს, მისი რუსეთში ევაკუაცია განხორციელდა.
რუსეთ-იაპონიის ომში მონაწილეობისთვის, ალი-აღა შიხლინსკი შემდეგი ჯილდოები მიენიჭა: 1) წმ. გიორგის IV ხარისხის ორდენი, ოქროს იარაღი წარწერით „მამაცობისთვის“, 2) წმ. ანას II ხარისხის ორდენი, 3) წმ. ვლადიმირის IV ხარისხის ორდენი, და 4) წმ. ანას IV ხარისხის ორდენი, წარწერით „მამაცობისთვის“.
სამსახური ოფიცერთა საარტილერიო სკოლაში
1905 წლის მაისს, შიხლინსკი გადაიყვანეს მე-15 საარტილერიო ბრიგადის მეორე დივიზიონში, რომელიც დისლოცირებული იყო ოდესაში. 1905 წლის ნოემბერს, წმინდა გიორგის დღესასწაულზე, ალი-აღა შიხლინსკი პოდპოლკოვნიკის წოდებამდე დაწინაურდა და იმავე დღეს, წმ. გიორგის ორდენის სხვა კავალრებთან ერთად, დაპატიჟეს მეფეთა სოფელში, სადაც გაეცნო იმპერატორს.
1906 წლის 15 იანვრიდან, მე-15 საარტილერიო ბრიგადის მე-4 ბატარეის მთავარი ოფიცერი გახდა. პოდპოლკოვნიკის წოდების მიხედვით, შიხლინსკი ბატარეის მეთაური უნდა ყოფილიყო, თუმცა, საამისო ვაკანსია არ იყო. ამასთან დაკავშირებით, იგი პატაკით მიმართა არტილერიის გენერალ-ინსპექტორს, დიდი მთავარს სერგეი მიხაილოვიჩს, მისი სანქტ-პეტერბურგის ოფიცერთა საარტილერიო სკოლაში გაგზავნით. 1906 წლის იანვრის ბოლოს, პოდპოლკოვნიკი შიხლინსკი ჩაირიცხა საარტილერიო სკოლაში, რომლის სრული კურსი წარჩინებით, იმავე წლის აგვისტოში დაასრულა. 1907 წლის, დაინიშნა ოფიცერთა საარტილერიოს სკოლის ხელმძღვანელად (მასწავლებლად). წარჩინებული სამსახურისთვის, 1907 წლის, შიხლინსკისთვის „უმაღლესი წყალობა“ გამოცხადდა. სკოლაში მოღვაწეობის ამ პერიოდში, შიხლინსკიმ შეიმუშავა მიზნის აღნიშვნის ორიგინალური მეთოდი, რომელიც შემდგომში შეიტანეს სახელმძღვანელოებში და მიიღო „შიხლინსკის სამკუთხედის“ სახელი. , დაინიშნა მე-15 საარტილერიო ბრიგადის მე-7 ბატარეის უფროსს ოფიცრად, ხოლო 29-ე საარტილერიო ბრიგადის მე-5 ბატარეის მეთაურად, რომელიც დისლოცირებული იყო რიგაში.
Arkia
Arkia Israel Airlines ან Arkia — ისრაელის ავიაკომპანია, რომელიც ახორციელებს ფრენებს თელ-ავივიდან ევროპისკენ.
thumb|Arkia-ს Boeing 757-300
სქოლიო
კატეგორია:ისრაელის ავიაკომპანიები
იაპონია-ჩინეთის მეორე ომი
იაპონია-ჩინეთის მეორე ომი (7 ივლისი, 1937 — 9 სექტემბერი, 1945) — ომი ჩინეთის რესპუბლიკასა და იაპონიის იმპერიას შორის.
მიუხედავად იმისა, რომ პერიოდულ საბრძლო მოქმედებს ორივე სახელმწიფო 1931 წლიდან აწარმოებდა, ფართომასშტაბიან ომი მხოლოდ 1937 წელს დაიწყო და 1945 წელს იაპონიის კაპიტულაციით დასრულდა. 1937 წლამდე ორი მხარე საბრძოლო მოქმედებებს მოიხსენიებდა როგორც „ინციდენტებს“ და ერიდებოდა ტოტალური ომის დაწყებას. ბოლო „ინციდენტი“ გახდა 1937 წელს 7 ივლისს იაპონიის მიერ მარკო პოლოს ხიდის ტყვიებით დაშენა, რის შემდეგაც ომი ოფიციალურად დაიწყო, რომლის დროსაც საბრძოლო მოქმედებები მხოლოდ ჩინეთის ტერიტორიაზე მიდიოდა.
პერლ-ჰარბორის დაბომბვის შემდეგ იაპონია-ჩინეთის კონფლიქტი მეორე მსოფლიო ომის ნაწილი გახდა.
სქოლიო
კატეგორია:მეორე მსოფლიო ომი კატეგორია:ჩინეთის ისტორია კატეგორია:იაპონიის ისტორია კატეგორია:1930-იანი წლების კონფლიქტები
ოქროს გლობუსის 72-ე დაჯილდოება
ოქროს გლობუსის 72-ე დაჯილდოება გაიმართა Beverly Hilton Hotel-ში, კალიფორნია შტატის ქალაქ ბევერლი ჰილსში, 2015 წლის 11 იანვარს.
რესურსები ინტერნეტში
კატეგორია:ოქროს გლობუსი
დათვისის წისქვილი
დათვისის წისქვილი — არქიტექტურული ძეგლი, მდებარეობს დუშეთის მუნიციპალიტეტში, სოფელ დათვისის აღმოსავლეთით, 1 კილომეტრზე, მდინარე დათვისისხევის შუაწელზე. ახლაც მოქმედია. აგებულია ნატეხი ქვით. წისქვილი გეგმით კვადრატულია, შედგება ორი „ზედაქვესაგან“. „მაღლა ზედაქვე“ წისქვილის სამყოფელია. „ქვედა ზედაქვე“ კი „საღვარე“. სართულშუა გადახურვა ხის კოჭებზეა გამართული. შესასვლელი ჩრდილოეთიდანაა. კარი ოთხკუთხაა. წისქვილის სამყოფელში ხის ორ ძელს შორის უძრავადაა გაჭედილი ქვედა წისქვილი. ზედა წისქვილი მბრუნავია. მის თავზე სამარცვლეა.
სამარცვლის ქვედა ნაწილში მარცვლის სადენია, რომელსაც სარეკელა ეკვრის. კრიჭასა და სამარცველზე გაჭიმულია გადაგრეხილი ბაწარი, მისი საშუალებით აწესრიგებენ მარცვლის რაოდენობას წისქვილის ყელში ჩაყრისას. ზედა წისქვილის ირგვლივ მოწყობილია რკალისებრი ძელებისგან შედგენილი „სანაგარემო“. მის წინა მხარეს დატოვებულია ფქვილის გადმოსაყრელი, რომლის ქვეშაც ფქვილის დასაგროვებელი ხის ყუთი დგას.
„საღვარის“ ფრთებიანი ბორბალი ზედა წისქვილს აბრუნებს. ბორბლის ფეხი დაყრდნობილია რკინის ოთხკუთხა საფენზე, რომელიც გრძელ ფიცრის კიდეშია ჩასმული. ამ ფიცრის მეორე კიდეში ზედა წისქვილის ამწევ-დამწევი დგარია ჩამაგრებული. ზედა წისქვილის დაწევისას მარცვალი წმინდად იფქვება. წყალი წისქვილთან მიყვანილია ხევიდან ყორითა და ბელტებით ნაგები სადინარით. სადინარის ბოლოში ღარის თავია დამაგრებული. ღარის თავში ჩადგმულია წყლის მისაშვებ-გადასაგდები ხის მოკლესახელურიანი ნიჩბისმაგვარი ფიცარი.
ლიტერატურა
კატეგორია:დუშეთის მუნიციპალიტეტის არქიტექტურული ძეგლები
ისტორიანი (ჟურნალი)
ისტორიანი — ყოველთვიური, ისტორიულ-შემეცნებითი ჟურნალი. გამოდის 2011 წლიდან. ისტორიანი არის ჰოლდინგ „კვირის პლიტრისა“ და ჯაბა სამუშიას (მთაავარი რედაქტორი) ერთობლივი პროექტი, რომლის ძირითადი მიზანია ისტორიის პოპულარიზაცია. ჟურნალის თემატიკაა: ცნობილი ისტორიული მოვლენების უცნობი ფაქტების გაშუქება, სტატიები ძველი და ახალი ისტორიის დეტალებზე, სიახლეები და აღმოჩენები საქართველოსა და მის ფარგლებს გარეთ. ჟურნალში იბეჭდება როგორც ცნობილ მეცნიერთა, ისე ახალგაზრდა მკვლევართა ნაშრომები. ჟურნალი გათვლილია სხვადასხვა სამიზნე აუდიტორიაზე. ვრცელდება მთელი საქართველოს მასშტაბით და გამოდის თვეში ერთხელ.
სქოლიო
კატეგორია:ჟურნალები კატეგორია:2010 წელს დაარსებული ჟურნალები
ფატმაი
ფატმაი (Fatmayı) — სოფელი აზერბაიჯანში, აფშერონის რეგიონის აფშერონის რაიონში. მოსახლეობის რაოდენობა  —  3 082  კაცი.
რესურსები ინტერნეტში
კატეგორია:აფშერონის რაიონის სოფლები
ვილიავისიოსა (აბრა)
ვილიავისიოსა (ოფიციალურად ვილიავისიოსის მუნიციპალიტეტი; Bayan ng Villaviciosa) ― მეხუთე კლასის მუნიციპალიტეტი აბრის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 5 675 ადამიანს შეადგენს. მოიცავს 8 ბარანგაის.
სქოლიო
კატეგორია:აბრის მუნიციპალიტეტები
მაღაწლის ეკლესია
ლიტერატურა
კატეგორია:დუშეთის მუნიციპალიტეტის ტაძრები
გეოგრაფიული პოსიბილიზმი
გეოგრაფიული პოსიბილიზმი (possibilis — შესაძლებელი) — თეორია ან მიმართულება კულტურულ გეოგრაფიაში, რომელიც არ უარყოფს ფიზიკური გარემოს გავლენის როლს კულტურაზე და რომლის მიხედვით კულტურა განსაზღვრულია სოციალური გარემოებებით. წარმოიქმნა XX საუკუნის დასაწყისში როგორც გეოგრაფიული დეტერმინიზმის იდეების თავისებური რეაქცია. პოსიბილიზმის თანახმად, კაცობრიობის მთელი ისტორია და კულტურა განისაზღვრება გეოგრაფიული გარემოს გავლენით. გეოგრაფიული დეტერმინიზმისგან განსხვავებით, პოსიბილიზმის მომხრეები თავისი კვლევების ამოსავალ პუნქტად იღებენ ადამიანსა და მის კულტურას. ისინი გეოგრაფიულ გარემოს განიხილავენ როგორც ადამიანთა საქმიანობის შეზღუდულ და ცვალებად საწყისს. გეოგრაფიული პოსიბილიზმის საფუძვლები ასახულია ფრანგი ისტორიკოსის ლუსიენ ფევრის ნაშრომში. შემდეგ გეოგრაფიული პოსიბილიზმის განვითარებაში მთავარი როლი ითამაშა „ადამიანის გეოგრაფიის“ ფრანგულმა სკოლამ. მისი იდეების მეტად გაშლილი ფორმა განვითარდა საფრანგეთში. ამ მიმართულების მომხრეები იყვნენ გერმანიაში ო. შლიუტერი, ლ. ვაიბელი, აშშ-ში ი. ბოუმენი და სხვა. პოსიბილიზმი ხედავს კაცობრიობას როგორც ერთსა და იმავე გარემოში სხვადასხვა შესაძლებლობებში არჩევანის მქონეს. პოსიბილიზმის მიმდევრებს, პოსიბილისტებს უწოდებენ, რომელთა მიხედვით, თვით ადამიანები არიან კულტურის ძირითადი არქიტექტორები, ხოლო ნებისმიერი ფიზიკური გარემო იძლევა მრავალ შესაძლებლობას სხვადასხვა კულტურების განვითარებისათვის.
სქოლიო
კატეგორია:კულტურული გეოგრაფია კატეგორია:გეოგრაფიის ისტორია
ელიზაბეთ სუონი
მინიატიურა
ელიზაბეთ სუონი (Elizabeth Swann) — უოლტ დისნეის „კარიბის ზღვის მეკობრეების“ პერსონაჟი. ცნობილი გახდა ფილმების სერიით, რომელშიც მისი როლი კირა ნაიტლიმ განასახიერა. პერსონაჟის დებიუტი შედგა ფილმში „კარიბის ზღვის მეკობრეები: შავი მარგალიტის წყევლა“.
ფილმებში ელიზაბეთ სუონი არის მეკობრეთა მეფე, მას შემდეგ რაც საძმოს კრებაზე (რომელზეც ცხრა მეკობრე ბარონი იკრიბებოდა) ჯეკ ბეღურამ მისცა საკუთარი ხმა. ის არის სამხრეთ ჩინეთის ზღვის მეკობრეთა მბრძანებელი. პერსონაჟი ჩნდება „კარიბის ზღვის მეკობრეების“ პირველ, მეორე, მესამე და მეხუთე ნაწილში.